Кубасай чопо кени

Кубасай чопо кени Ош облусунун Ноокат районунда, Кызыл-Кыя шаарынан 15 км түндүк-батышта, деңиз деңгээлинен 913 – 919 м бийиктикте. Кен 1930-ж., 1974-ж. бир нече жолу, ар кандай ишканалар тарабынан чалгындалган. Муян көмүр кенчеси менен байланышкан юра мезгилине тиешелүү 4 чопо горизонту (I–IV) пайдалуу катмар болуп эсептелет. Алардын жалпы калыңдыгы 41,4 м түзөт. Технологиялык жана жарым заводдук изилдөөлөрдүн негизинде бардык горизонттун чопосу сульфатка туруктуу "500" маркасындагы портлад-цемент алууга жарай тургандыгы аныкталган. I–IV чопо горизонтторунун запасы А категориясы боюнча 400 миң т, В – 1231 миң т, С1 – 2885 миң т., А+В+С1 – 4516 миң т, С2 – 504 миң т.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары